open-index/open-wikipedia-markdown huggingface dataset:
Søvnhygiene

**Søvnhygiene** er det å følge enkle og fornuftige retningslinjer for å oppnå god og effektiv søvn.  God søvnhygiene er grunnlaget i behandling og forebygging av visse typer søvnforstyrrelser, spesielt vanskeligheter med å få nok søvn.  Søvnproblem og søvnighet på dagtid kan indikere dårlig søvnhygiene.  

Råd om god søvnhygiene tar hensyn til kunnskap om de rollene som homeostatiske faktorer, atferd/vaner og døgnrytmene spiller i søvnkontroll. Leger og klinikker gir råd til pasienter og familier basert på kjennskap til den enkeltes situasjon.  Punkt som kan taes med inkluderer:

**Tidspunkt**
* Prøv å stå opp til samme tid hver dag.
* En eventuell blund på dagtid bør være kort, og avviklet før kl. 15.

**Forberedelse**
* Få regelmessig mosjon, helst utendørs.
* Bruk lite eller ingen koffein eller nikotin om kvelden, om de affiserer søvnen.
* Unngå alkohol om kvelden, da hjelpen den gir er kortvarig.
* Unngå fjernsyns- og dataskjermer minst den siste timen før leggetid.
* Unngå stimulerende mentale og fysiske aktiviteter like før leggetid.
* Det kan hjelpe gradvis å minke lysnivået i timene før leggetid.

**Miljø**
Det anbefales å skape et stille, meget mørkt og kjølig miljø for søvn. Det har vist seg at støy, lys og ukomfortabel temperatur forstyrrer sammenhengende søvn.

* Soverommet bør være stille og svalt.
* Det bør være helt mørkt i soverommet, og små nattelys i gangen og på badet er bedre enn sterkt lys om natten.
* Sengen bør kun brukes til søvn og sex, ikke TV, telefonering og andre aktiviteter.  Grunnen til dette er at det kan være sunt å assosiere sengen med søvn. Folk tilpasser seg ganske godt, men det er vanskeligere å venne seg til noen støykilder enn til andre.

Vurdering av søvnhygiene omfatter klinisk intervju og selvvurderingsskjemaer og søvndagbøker, som vanligvis føres i én til to uker for å registrere et representativt utvalg av data.

## Referanser


## Eksterne lenker
* Søvnhygiene, Lommelegen.no
* Søvnhygiene, Helse-Bergen
* Sleep Hygiene Advice, engelsk 
* Australsk råd om søvnhygiene, PDF, engelsk
* Søvnhygiene tiltak, norsk
* Søvnhygiene råd, engelsk 
* Søvnhygiene tiltak, Sleepassociations engelsk 
* Søvnhygiene tiltak, Harvard
Enke

**En enke** er en kvinne som har mistet sin ektefelle. I mannens tilfelle blir **enkemann** brukt som betegnelse.

I norsk lovverk brukes nå det kjønnsnøytrale begrepet «etterlatt» i stedet for «enke»/«enkemann» i lover om arv, pensjon, trygd, foreldrerett og annet («attlevande» i nynorske lovtekster).

I det gamle norske bondesamfunnet var gjengifte regelen, av hensyn til gårdsdriften, men loven påla etterlatte å vente i ett år («sørgeåret») før inngåelse av nytt ekteskap. I 1752 lempet kong Frederik 5. på dette, så menn fikk gifte seg igjen etter seks måneder og kvinner etter tolv. Men dispensasjon ble gitt til «ringe folk, hvis vilkår og tilstand det ei annerledes tillater».

## Referanser
Solvang skole (Gran)

**Solvang skole** var en barneskole i Gran kommune. Den ble nedlagt i 2016 da nye Brandbu barneskole ble tatt i bruk. 

Skoleåret 2016/2017 holdt åttende og tiende trinn på Brandbu ungdomsskole til på Solvang mens ungdomsskolen ble pusset opp.

## Eksterne lenker
* Om skolen hos avisen ''Hadeland''
Bogdan Raczynski

**Bogdan Raczynski** er en elektronisk musikk-artist født i Polen men oppvokst i USA, spesielt kjent for sine bidrag innen sjangrene drum and bass, braindance og IDM.

## Biografi
Midt på 90-tallet laget han musikk ved hjelp av trackere som han ga ut på netlabelet Kosmik Free Music Foundation. Han forlot senere USA til fordel for Japan for å gå på kunstakademi, men sluttet og begynte å spille trompet på japanske jazz-klubber. Etterhvert ble han hjemløs og bodde på gata og hjemme hos venner. Han fortsatte å lage musikk og ble etterhvert snappet opp av Rephlex Records.

Hans musikkstil likner på Squarepusher, med komplekse rytmer og uvanlige lyder og samplinger. Han synger på japansk, engelsk og polsk, ofte med lett komiske, melodramatiske tekster med tilgjort stemme.

På CD-en *Thinking of You* var det med en plakat av ham i kjole. Han har spilt live ikledd Power Rangers-kostyme og spilt sett på kun ti minutter.
Hans offisielle hjemmeside er i stor grad viet matoppskrifter.

## Diskografi
* 1998 Boku Mo Wakaran
* 1999 Ibiza Anthems Vol. 4
* 1999 Samurai Math Beats
* 1999 Thinking Of You
* 2001 Muzyka Dla Imigrantów
* 2001 MyLoveILove
* 2002 '96 Drum n Bass Classixxx 
* 2002 Untitled (7")
* 2003 I Will Eat Your Children Too! (12") 
* 2003 Renegade Platinum Mega Dance Attack Party: Don The Plates
* 2005 Who Is It (Shooting Stars & Asteroids Mix)
* 2007 Alright!

## Referanser
Jernbaneulykken i Shandong 2008

**Jernbaneulykken i Kina 2008** var en stor jernbaneulykke som hendte på morgenen den 28. april 2008, mellom Wangcun og Zhoucun nær Zibo i Shandong provinsen i Kina. 

Tog T195 fra Beijing jernbanestasjon til Sifang i Qingdao sporet av 04:38 Kina Standard Tid (CST) på innsiden (venstre) spor rundt en sving og tog 5034 fra Yantai til Xuzhou, som kom fra motsatt retning på yttersporet, kolliderte med det ved K290+940 metersmerket på den dobbeltsporede Jiaojibanen omtrent 04:41 CST.

Ulykken krevde 72 menneskeliv og 416 skadde. Det skjedde da tog T195 var på en del av jernbanelinjen som ble vedlikeholdt i forkant av Sommer-OL 2008. Denne jernbanelinjen var et midlertidig spor og fartsgrensen var 80 km/t, men T195 kjørte i 131 km/t. Tog 5034 krashet så inn i det avsporede T195 og veltet ned i ei grøft.

Kollisjonen var den dødeligste jernbaneulykken i Kina siden en 1997 ulykke i Hunan.

## Se også
* Liste over togulykker

## Referanser


## Eksterne lenker
Dainippon Zokuzōkyō, bind 1–50

**Dainippon Zokuzōkyō, bind 1&ndash;50** er en oversikt over tekster i de 50 første bindene av Dainippon Zokuzōkyō, som ikke finnes i Taishō Shinshū Daizokyō.

## Se også
* Den kinesiske buddhistiske kanon
* Mahâyâna
Wevie Stonder

**Wevie Stonder** er en britisk absurd elektronisk musikk-gruppe. Navnet er et anagram av Stevie Wonder.

Gruppens stil er jazz-inspirert IDM, ofte med absurd eller komisk vokal eller samplinger. 

Live opptrer gruppen med DJ og mer konvensjonelle instrumenter som f.eks. el-gitar.

## Diskografi
*  Eat Your Own Ears
*  Drawing on Other People's Heads
*  Stoat (7-tommer)
*  Kenyan Harry EP 
*  The Wooden Horse of Troy
*  The Bucket
Beijing jernbanestasjon

**Beijing jernbanestasjon** (kinesisk: 北京站; Hanyu Pinyin: *Běijīng Zhàn*), **Sentralstasjonen**, er en av Beijings jernbanestasjoner fra 1950-tallet, noe som kan sees på arkitekturen. Den ligger midt i sentrum av byen, like ved siden av Jianguomen, og er ved enden av byens 2. Ringvei. Tog kommer og går i et scenario av tidligere Beijing byport ved Dongbianmen.

Byggverket er ett av de ti store bygninger fra 1959, et gedigent byggeprosjekt i Beijing i forbindelse med tiårsdagen for Folkerepublikkens fødsel den 1. desember 1949.

## Se også
* Hjemmeside
Kinesiske reaksjoner på demonstrasjonene før sommer-OL 2008

**Kinesiske reaksjoner på demonstrasjonene før sommer-OL 2008** omhandler kinesiske myndigheters håndtering av uroligheter i forbindelse med forberedelser til sommer-OL 2008.

Allerede før fakkelstafetten til sommer-OL 2008 kom det til uroligheter i Tibet fra den 10. mars 2008. En samlet internasjonal opinion fordømte Kinas militante reaksjoner, og varslet boikott av lekene. Urolighetene fortsatte under tenningen av den olympiske ild den 25. mars 2008 og den internasjonale delen av fakkelstafetten til sommer-OL 2008.

Kinesiske myndigheter forsøkte å dysse ned hendelsene. Fra den 31. mars 2008 varslet det kinesiske nyhetsbyrået Xinhua og representanter for kinesiske myndigheter om samtaler med Dalai Lama. President Hu Jintao satte dato til den 11. mai 2008 for å innlede disse samtalene.
 

Dette vil bli første dialog på høyeste nivå mellom Dalai Lama's representanter og kinesiske myndigheter siden urolighetene i mars.

## Se også
* Olympiske leker og politikk

## Referanser
Constanze Manziarly

**Constanze Manziarly** (født 14. april 1920 i Innsbruck, forsvunnet 2. mai 1945 i Berlin) var en tysk kvinne tjenestegjorde som kokke for Hitler i hans siste tid i Førerbunkeren i Berlin.

## Hitlers kokke
Manziarly arbeidet for Hitler fra 1943 til 1945 som kokke. Etter den feilslåtte Ardenneroffensiven flyttet Hitlers personlige stab 16. januar 1945 inn i Førerbunkeren. Situasjonen ble så desperat at han 22. april sendte vekk to av sine sekretærer, Christa Schroeder og Johanna Wolf, i en bil. Han ba også personlig Gerda Christian, Traudl Junge og Constanze Manziarly om å forlate bunkeren, men alle tre foretrakk å bli hos ham. Manziarly lagde hans siste måltid - pasta med tomatsaus - og spiste det sammen med ham. Til kvelds lagde hun speilegg og potetmos, uvitende om at Hitler allerede hadde tatt sitt eget liv.

Den 1. mai forlot Manziarly Førerbunkeren sammen med blant andre Gerda Christian og Traudl Junge. Gruppen ble ledet av SS-Brigadeführer Wilhelm Mohnke.

Det siste Traudl Junge så av Manziarly, var at to russiske soldater førte henne mot en *[[U-Bahn]]*-tunnel. Hun ropte til Junge: «De vil se papirene mine.» Hun ble aldri sett igjen.

## På film
Manziarly opptrer i fire filmer om Hitlers siste dager, og spilles av:
* Phyllida Law i *Hitler – Die letzten zehn Tage* (1972) 
* Carole Boyd i *The Death of Adolf Hitler* (1973) 
* Pamela Saint-Clement i *Der Bunker* (1981) 
* Bettina Redlich i *[[Der Untergang]]* (2004) 

## Referanser
The Ting Tings

**The Ting Tings** er en engelsk indiepop-duo, bestående av Katie White (sang, gitar, bass, perkusjon) og Jules De Martino (trommer, akustisk gitar, vokal). Den ble etablert i Islington Mill i Salford i Manchester i 2006.

Duoens første studioalbum kom ut i 2008. Den har per 2015 gitt ut tre album.

## Diskografi
### Album
**We Started Nothing* (2008)
**Sounds from Nowheresville* (2012)
**Super Critical* (2014)

## Referanser


## Eksterne lenker
* 
* 
* 
*  Guardian Music No 221: The Ting Tings
Norgani

**Norgani** er et norsk hotelleiendomsselskap som kontrollerer over 70 hoteller i Norden. Selskapet regnes da som Europas femte største hotelleiendomsselskap. Norgani eier hotelleiendommer gjennom hotellkjedene Scandic Hotels, Choice Hotels og Rezidor Hotel Group (Radisson SAS).

Selskapet ble etablert i 2005 av kjendisinvestorene Stein Erik Hagen, Petter Stordalen, Christian Ringnes og Petter C. G. Sundt og begynte med omtrent 30 hotelleiendommer i porteføljen, som kjapt ble utvidet. Året etter meldte riktignok Stordalen at han ville selge seg ut av Norgani og heller konkurrere mot det stadig voksende eiendomsselskapet.

Høsten 2007 ble det kjent at flere eiendomsselskaper ønsket å kjøpe Norgani. Det endte med at Norwegian Property trakk det lengste strået og sikret selskapet. Men bare drøyt ett halvår etter kjøpet kom det frem at Norwegian Property skal selge Norgani for totalt 11.1 milliarder kroner

## Referanser
Grønnegata

**Grønnegata** finnes flere steder:

* Grønnegata (Hamar)
* Grønnegata (Oslo)
* Grønnegata (Stavanger)
* Grønnegata (Tromsø)
* Grønnegata (Vardø)
Liste over Spanias statsministre

**Liste over Spanias statsministere** omfatter regjeringssjefene i Spanias regjeringer siden den andre republikken ble innført i 1931. Spanias statsminister bærer offisielt tittelen «regjeringspresident» (spansk: *Presidente del Gobierno*). Statsministeren velges av deputertkammeret, som er underhuset i Spanias parlament, formelt etter forslag fra kongen. Moncloapalasset i Madrid er statsministerens offisielle residens.

Den demokratiske grunnloven ble innført i 1978.

### [[Den andre spanske republikken]] (19311939)

### [[Spania under Franco]] (19361975)

### [[Kongeriket Spania]] (1975)

## Referanser
George Gascoigne

**George Gascoigne** (født ca. 1525, død 7. oktober 1577) var en engelsk dikter.

Gascoigne eksperimenterte med en rekke nye former i sin diktning, og er blant annet kjent for ettertiden som den første engelskmann som skrev en prosafortelling fra samtiden.

Han skrev også den første samlede sonettesekvens, den første avhandling om diktekunsten og en av de første satirer. En annen av hans skrifter er den første gjendiktning til engelsk av italiensk tragedie og komedie.

## Referanser
Spanias statsminister

**[[Spania]]s statsminister** bærer offisielt tittelen «regjeringspresident» (spansk: *Presidente del Gobierno*). På spansk kan statsministeren omtales som *Presidente*, da som en forkortelse av den offisielle tittelen. Dette må ikke forveksles med tittelen president i betydningen «statssjef», da Spania er et konstitusjonelt monarki med en konge som statsoverhode.

## Valgprosedyre
Etter grunnloven av 1978 velges statsministeren av deputertkammeret, som er underhuset i Spanias parlament. Formelt skjer dette ved forslag fra kongen etter at det har vært avholdt valg. Valgperioden er fire år, med mulighet for utskrivelse av nyvalg. Spanias statsminister velges indirekte gjennom nasjonalforsamlingen og må ha eksplisitt støtte fra et flertall i underhuset. 

Etter avholdt valg starter presidenten i deputertkammeret en konsultajonsrunde for å finne fram til den mest aktuelle statsministerkandidaten. Som regel er dette lederen for partiet som vant valget, men dette avhenger av at partiet har flertall, enten alene eller sammen med støttepartier. Når en statsministerkandidat er funnet ber presidenten i deputertkammeret kongen om å foreslå vedkommende for nasjonalforsamlingen. Kandidaturet gjennomgår en to dager lang investiturprosess der statsministerkandidaten legger fram sitt politiske program, etterfulgt av debatt. Prosessen avsluttes av en avstemning der kandidaten må ha et flertall av stemmene bak seg, det vil si minst 176 av de 350 representantene. Etter dette blir kandidaten formelt utpekt som regjeringssjef av kongen.

## Oppløsningsrett og mistillitsforslag
Grunnloven bestemmer at statsministeren har oppløsningsrett og kan skrive ut nyvalg. Dette ble særlig benyttet i de første valgperiodene etter overgangen til demokrati og gjennom PSOEs lange regjeringsperiode. Siden har statsministeren ikke benyttet seg av oppløsningsrett og nasjonalforsamlingen har sittet valgperioden ut. Nasjonalforsamlingen kan på sin side felle regjeringen, men bare ved konstruktivt mistillitsforslag. Det betyr at det ved avstemningen i parlamentet må foreligge et regjeringsdyktig alternativ med en statsministerkandidat som da får flertallets støtte i nasjonalforsamlingen, en ordning tilsvarende den Tyskland har. Dette har aldri kommet til anvendelse i Spania. Oppløsningsretten og kravet om konstruktivt mistillitsforslag er ordninger som styrker statsministerens stilling i forhold til nasjonalforsamlingen og som bidrar til maktkonsentrasjon hos regjeringssjefen.

## Se også
*Liste over Spanias statsministere
## Eksterne lenker
*
Gameshark

**GameShark** er en serie bokser med juksekoder som er beregnet på spillkonsoller og windowsbaserte pc-er. GameShark eies av Mad Catz, Inc. og produserer kodebokser for  PlayStation 2, PlayStation Portable, Xbox, Nintendo DS og Game Boy Advance (inkludert SP og Micro). GameSharks produkter har aldri blitt lisensiert eller godkjent av konsollfabrikantene.
## Referanser
Køpenickiade

**Køpenickiade** (etter tysk *Köpenickiade*) er en form for svindel eller lurendreieri, særlig en frekk bløff der en eller flere personer urettmessig gir seg ut for å representere offentlige myndigheter. Betegnelsen viser til en begivenhet i 1906 i Köpenick, i dag en bydel i Berlin, der en arbeidsløs 57-åring i uniform lurte til seg bykassen.

## «Kapteinen fra Køpenick»

16. oktober 1906 utgav den arbeidsløse skomakeren og tidligere straffedømte Wilhelm Voigt (1849 – 1922) seg for å være kaptein i den tyske hæren. Iført ureglementert prøyssisk offisersuniform tok han kommandoen over ti soldater, arresterte borgermesteren i Köpenick, en tidligere tysk by som i dag er del av  Berlins Treptow-Köpenick, og forlangte etter militær ordre å få utlevert 4000 mark fra bykassen.

Voigt ble pågrepet ti dager seinere og dømt til fire års fengsel. I 1908 ble han imidlertid benådet av keiser Vilhelm II. Siden reiste han omkring og fortalte om sin dristige «køpenickiade» som falsk kaptein. Han utga også en bok om denne og andre skøyerstreker, der han latterliggjorde myndighetene og den overdrevne respekten for uniformer.

Den oppsiktsvekkende saken inspirerte dessuten til Carl Zuckmayers populære komedie *Der Hauptmann von Köpenick* («Kapteinen fra Köpenick») fra 1931,, bøker og filmatiseringer som gjorde figuren og affæren ytterligere kjent.

Fil:Wilhelmvoigt.JPG|Politibilde av Wilhelm Voigt 1906.
Fil:Wilhelm Voigt verlässt die Strafanstalt Tegel.png|Wilhelm Voigt forlater Tegel fengsel 17. august 1908.


## Se også
* Wilhelm Voigt

## Referanser


## Litteratur
*Landin, Per (2001): Wagners mörka punkt. - Eslöv : B. Östlings bokförlag Symposion. - . Libris 8370680. Sid. 9-30, kapitlet *Skomakaren som bytte kläder*.
*Rosenau, Henning: *[http://www.zis-online.com/dat/artikel/2010_3_437.pdf Der „Hauptmann von Köpenick“ ein Hangtäter? – Studie zu einem Urteil des Königlichen Landgerichts II in Berlin und einem Schauspiel von Carl Zuckmayer]*, Zeitschrift für Internationale Strafrechtsdogmatik 2010, s. 294–298.
A Lot Like Love

***A Lot Like Love*** er en amerikansk romantisk komedie og dramafilm fra . Det er en romantisk komedie, med Ashton Kutcher i hovedrollen. 

## Handling
Emily og Oliver treffer hverandre på et fly, men innser at de ikke i det hele tatt passer for hverandre. Tross det treffer de hverandre regelmessig under de etterfølgende sju årene, blir venner, bruker tiden på yrkeskarrieren og det ene mislykkede forholdet etter det andre. Men at det skulle bli de to er vel allikevel ikke mulig? 

## Rolleliste (utvalg)

## Eksterne lenker
*
Umicore Norway

**Umicore Norway AS** er et norsk selskap. Det ble grunnlagt som Larvik Pigmentfabrikk i 1949. Frem til 1976 var fabrikken privateid av grunnleggeren Gustav Blom Lundevall. I 1976 ble fabrikken ervervet av Norzink i Odda, innen den ble solgt til australske hender. I 2001 ble den kjøpt av den belgiske industrigiganten Umicore Group.

Fem bedrifter i Unicore-konsernet driver akkurat den samme nedbrenningsprosessen som Umicore Norway AS. De fire resterende ligger i Melbourne (Australia), Malaysia, Kina og Belgia. Umicore Norway AS er verdens sjette største sinkprodusent. Industribedriften har siden starten drevet resirkulering av metallisk avfall.

Årlig tar Umicore Norway AS imot 15&nbsp;000 tonn metallisk avfall. Nesten alt blir sendt ut igjen som resirkulerte råvarer til industrien. 3&nbsp;000 tonn er biprodukter, 12&nbsp;000 tonn er sinkpulver til malingsindustrien.

En av kundene befinner seg i Norge, slik som Jotun. 95 prosent av produksjonen blir eksportert til det øvrige Europa.

Umicore Norway AS har per 22. februar 2007 58 ansatte. Omsetningen i 2006 var på 280 millioner kroner. Driftsresultatet for samme år lå på 30 millioner kroner.

## Eksterne lenker
* History, Umicore Group
* Norway - Larvik, Umicore Group
Fylkesvei 6558

**Fylkesvei 6558 (Fv6558)** går mellom E6 øst for Håggåbrua og Prestteigen (Støren) i Midtre Gauldal kommune.

Før Håggå- og Brattlitunnelen ble åpnet 1991 var veien del av E6.

Før Trøndelag fylke ble opprettet 1. januar 2018 hadde veien betegnelsen Fylkesvei 630 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6600

**Fylkesvei 6600 (Fv6600)** går mellom Nyhus og Ler i Melhus kommune.

Før 1. januar 2010 hadde veien betegnelsen fylkesvei 714.

Før Trøndelag fylke ble opprettet 1. januar 2018 hadde veien betegnelsen fylkesvei 725 (Sør-Trøndelag).

## Kommuner og knutepunkter

*

## Eksterne lenker
* Vegvesenets vegkart 
*
Fylkesvei 6808

**Fylkesvei 6808 (Fv6808)** går mellom Voll og Mæla i Stjørdal kommune.

Før Trøndelag fylke ble opprettet 1. januar 2018 hadde veien betegnelsen fylkesvei 37 (Nord-Trøndelag).

## Kommuner og knutepunkter

 
## Eksterne lenker
* Vegvesenets vegkart 
*
Virvel (album)

***Virvel*** er et musikkalbum fra 1997 utgitt av norske rockegruppa Moys. 

## Sporliste
#«Blå» (4.07) (Bergersen/Brevig/Cohn/Sveen)
#«Skyggen av en fugl» (6.19) (Bergersen/Brevig/Cohn/Sveen)
#«Bønn» (4.40) (Bergersen/Brevig/Cohn/Sveen)
#«Under månen» (7.32) (Brevig/Sveen)
#«Skyer» (4.10) (Bergersen)
#«Mot kilden» (14.13) (Bergersen/Brevig/Cohn/Sveen)
#«Kom englevinger» (2.55) (Bergersen/Brevig/Cohn/Sveen)
#«Evig» (9.56) (Brevig)

Alle tekster av Henning Bergersen

## Medvirkende
* Henning Bergersen: Sang, synthesizer, radio og munnspill
* Gard Sveen: Bass
* Robert Cohn: Trommer
* Petter Brevig: Gitar

## Eksterne lenker
Apologet

**Apologet** (av gresk *απολογητής* «forsvarer», απολογία «forsvarstale», jfr. engelsk *apology*) er et uttrykk som i dag brukes om personer som forsvarer en lære eller ideologi ved hjelp av intellektuelle eller vitenskapelige argumenter.

Opprinnelig var *apologeter* juridiske tjenestemenn i de greske bystatene.

Fédéric Morel brukte i verket *Corpus Apologetarum* (1616) uttrykket «apologetisk» om tekster fra rundt 300-tallet e.Kr., som forsvarte kristentroen mot angrep fra tilhengere av andre religioner og filosofiske retninger. Prudentius Maran videreførte begrepsbruken i en utgave fra 1742, det samme gjorde andre utgivere, og uttrykket «apologet» brukt om teologer og filosofer som forsvarer kristen tro mot angrep festet seg.

Apologetikk er en teologisk displin som forsvarer troen mot ikke-religiøse argumenter. Allerede før de første kristne apologetene fantes det jøder som forsvarte den jødiske religionen, og en kan snakke om en selvstendig jødisk apologetikk.

## Apologeter fra oldkirkelig tid

* Justin Martyr
* Theofilos av Antiokia
* Marcus Minucius Felix 
* Ireneus av Lyon
* Klemens av Alexandria
* Tertullian
* Origenes
* Cyprianus
* Miltiades
* Arnobius
* Eusebius av Cæsarea
* Augustin av Hippo
* Theodoret av Kyros

## Se også
* Apologi
* Apologetikk

## Litteratur
* Norbert Brox, Kurt Niederwimmer, Horacio E. Lona, Ferdinand R. Prostmeier, Jörg Ulrich (red.): *Kommentar zu frühchristlichen Apologeten* (KfA), 12 bind. Herder, Freiburg im Breisgau og annet, 2001ff

## Eksterne lenker
*
Harald Fodstad

**Harald Fodstad**  (født 4. september 1940, død 8. mars 2008 i Rendalen) var en norsk nevrokirurg. Han studerte medisin i Tyskland og Sveits og fikk sin eksamen fra Universitetet i Bern. Han spesialiserte seg i nevrokirurgi i Umeå, hvor han tok doktorgraden med avhandlingen *Tranexamic acid as therapeutic agent in aneurysmal subarachnoid haemorrhage : clinical, laboratory and experimental studies*. Senere var Fodstad nevrokirurg flere steder, blant annet ved Methodist Hospital i Brooklyn i New York og Veterans Affairs Medical Center på Manhattan. 

Fodstad publiserte studier om pasienter med hjernehinneblødning, funksjonell nevrokirurgi og medisinsk historie. 

## Bibliografi

## Kilder
* Arne Borthne, Åke Forssell, Marwan Hariz, Patricke Kelly, Iver Langmoen, Winton McNab og Ove Vassbotten: *Harald Fodstad* – Minneord i Aftenposten Kultur 17. mars 2008 side 14

## Eksterne lenker
* Artikler av Harald Fodstad
* Dødsannonse pdf
Attentatet mot Ahmed mai 2008

**Attentatet mot Ahmed mai 2008** fant sted 4. mai 2008 da en veikantbombe gikk av nær kortesjen til konen til Iraks president Jalal Talabani, Hero Ibrahim Ahmed, da den passerte i Bagdad, Irak.

## Angrepet
Angrepet på bilkortesjen skjedde i Karrada-distriktet da førstedamen var på vei til en kulturfestival. 
Veikantbomben gikk av da kortesjen til presidentkonen passerte det Nasjonale Teateret i Bagdad ca. klokken 1000 (lokal tid). Et av kjøretøyene i kortesjen ble rammet av eksplosjonen.

### Skader
Presidentfruen, Hero Ibrahim Ahmed, unnslapp attentatet uskadd, men fire av hennes livvakter, to irakiske soldater og to sivile ble såret.

## Ansvar
Ingen tok på seg ansvaret for angrepet.

## Referanser


## Eksterne lenker
*  BBC News:  Iraq First Lady survives bombing, 4. mai 2008
Romandie rundt 2008

**Romandie rundt 2008** var den 62. utgaven av Romandiet rundt og foregikk mellom  29. april og 4. mai 2008 i Sveits. Det var det sjette av årets ProTour-ritt, og ble vunnet av Andreas Klöden sammenlagt.

## Etapper
### Prolog - 29. april 2008: [[Genève]], 1.9 km (ITT)

### 1. etappe - 30. april 2008: [[Morges]] > [[Saignelégier]], 182.4 km

### 2. etappe - 1. mai 2008: [[Moutier]] > [[Fribourg]], 170 km

### 3. etappe - 2. mai 2008: [[Sion (Sveits)|Sion]] > [[Sion (Sveits)|Sion]], 18.8 km (ITT)

### 4. etappe - 3. mai 2008: [[Sion (Sveits)|Sion]] > [[Zinal]], 126.5 km

### 5. etappe - 4. mai 2008: [[Le Bouveret]] > [[Lausanne]], 159.4 km

## Sammenlagt

## Eksterne lenker
*
Anthems of Rebellion

***Anthems of Rebellion*** er Arch Enemys femte studioalbum, utgitt i 2003.

## Sporliste
# «Tear Down the Walls (Intro)» – 0:32
# «Silent Wars» – 4:15
# «We Will Rise» – 4:07
# «Dead Eyes See No Future» – 4:14
# «Instinct» – 3:37
# «Leader of the Rats» – 4:21
# «Exist to Exit» – 5:22
# «Marching on a Dead End Road» – 1:17
# «Despicable Heroes» – 2:12
# «End of the Line» – 3:36
# «Dehumanization» – 4:15
# «Anthem» – 0:57
# «Saints and Sinners» – 4:41

## Eksterne lenker
*
Nøstvettunnelen

**Nøstvettunnelen** er en to-løps motorveitunnel langs europavei 6 i Follo i Akershus. Tunnelen går fra Vinterbro i Ås kommune til Assurdalen i Nordre Follo kommune og er 3,7&nbsp;km lang. Nordgående løp har tre felt på den siste delen av strekningen. Byggingen startet i september 2006, og tunnelen åpnet 9. september 2009 og tok da over for Ringnestunnelen.

Tunnelen går under Nøstvet gård, derav navnet til tunnelen. Gården har også gitt navn til Nøstvetkulturen og begrepet Nøstvetøks. Utløpet ved Vinterbro ligger rett ved fornøyelsesparken Tusenfryd.

## Se også
*Veitunneler i Norge

## Referanser


## Eksterne lenker
* Om Nøstvedttunnelen – informasjon om prosjektet fra vegvesenet
* Klippet og klart i Nøstvettunnelen – artikkel i Ås Avis
Dead Eyes See No Future

***Revolution Begins*** er Arch Enemys andre EP-plate, utgitt i 2004.

## Sporliste
#«Dead Eyes See No Future» – 4:15 
#«Burning Angel» (Live i Paris) – 4:47 
#«We Will Rise» (Live i Paris) – 4:15 
#«Heart of Darkness» (Live i Paris) – 4:52 
#«Symphony of Destruction» (Megadeth-cover) – 4:00 
#«Kill With Power» (Manowar-cover) – 3:28 
#«Incarnated Solvent Abuse» (Carcass-cover) – 4:35 
#«We Will Rise» (Video)

## Kilder
Dunderhonning

**Dunderhonning** var en norsk musikkgruppe.

## Historie
Dunderhonning ble dannet i Harstad i 2005. Høsten 2007 ga de ut minialbumet *Ka du vente på?* på Guano Recordings. *Ka du vente på?* ble spilt inn på knappe tre dager i Brygga Studio i Trondheim, med Håkon Aaltvedt som tekniker. Plata ble blant annet nevnt som en «viktig hendelse i norsk rock» av *[[Dagsavisen]]*.

I 2010 ga de ut *[[Sakte ut av fokus]]*, som ble spilt inn i Front Row Studio og produsert av Fredrik Ingebrigtsen.

I 2017 kom plata *Gå* ut på plateselskapet No Forevers. Plata er produsert av Martin Bowitz, kjent fra blant annet The Spectacle og Cold Mailman.

## Diskografi
* 2007 – *Ka du vente på?* (sjuspors EP, CD/digital distribusjon)
* 2010 – «Ny aveny»/«Støv» (dobbeltsingel, promo-CD/digital distribusjon)
* 2010 – *[[Sakte ut av fokus]]* (album, CD/digital distribusjon)
* 2016 – «Nedslitt bygård» (singel, digital distribusjon)
* 2017 – «N3 Lulin» (singel, digital distribusjon)
* 2017 – *[[Gå]]* (album, vinyl-LP/digital distribusjon)
Wages of Sin

***Wages of Sin*** er Arch Enemys fjerde studioalbum, utgitt i 2001.

## Sporliste
# «Enemy Within» – 4:21
# «Burning Angel» – 4:17
# «Heart of Darkness» – 4:52
# «Ravenous» – 4:06
# «Savage Messiah» – 5:18
# «Dead Bury Their Dead» – 3:55
# «Web of Lies» – 3:56
# «The First Deadly Sin» – 4:20
# «Behind the Smile» – 3:28
# «Snow Bound» – 1:34
# «Shadows and Dust» – 4:27
# «Lament of a Mortal Soul» – 4:06

## Eksterne lenker
*
Fylkesvei 7324

**Fylkesvei 7324** går mellom Hammarheim og Sjåmoen i Vefsn kommune.

Frem til 2019 hadde veien betegnelsen fylkesvei 249 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Burning Angel

***Burning Angel*** er Arch Enemys første EP-plate, utgitt i 2002.

## Sporliste
#«Burning Angel» &ndash; 4:17 
#«Lament of a Mortal Soul» &ndash; 4:04 
#«Starbreaker» (cover: Judas Priest) &ndash; 3:25

Sangen «Starbreaker» ble innspilt i 1998 og ble dermed sunget av tidligere Arch Enemy-vokalist Johan Liiva.

## Kilder

## Eksterne lenker
*
Chisinau-pogromen

**Kishinev-pogromen** var en antisemittisk pogrom som fant sted i Kishinev, hovedstaden i datidens Bessarabiaprovins i Russland (dagens Chișinău i Moldova), påskedag den 6. og 7. april 1903 (russisk kalender: 19. april 1903).

Da kirkeklokkene tok til å ringe påsken inn kl 12 i Kishinev, innledet det 1900-tallets første pogrom. Først var det bare ungdommer som jaget jøder borte fra byens sentrum; så slo voksne følge. I løpet av ettermiddagen var det rundt 25 gjenger på rundt 35 deltakere hver som streifet gjennom byens jødiske bydel. Tenåringsgutter knuste butikkvinduer og ruter i bolighus, fulgt av studenter, også fra presteseminariet, bevæpnet med jernstaver og økser, som raserte og plyndret eiendom uten at politiet grep inn. Noen få banditter som ble innbrakt, var snart på frifot igjen. Kristne hjem ble latt i fred, de var samme morgen blitt tydelig merket med kors tegnet med kritt. Den russisk-ortodokse biskop Iakov som kjørte gjennom gatene, velsignet mobben.

Kishinev hadde 280.000 innbyggere, derav 55.000 jøder. 49 jøder ble drept, hundrevis såret, minst 600 kvinner voldtatt, og angrepet ble forklart som «selvforsvar» mot jødene. Som andre pogromer begynte det med en anklage om at jødene hadde drept et kristent barn for å bruke blodet i et ritual. Lokale antisemittiske intellektuelle, inkludert journalister, hadde en nøkkelrolle når det gjaldt å piske opp stemningen mot jøder, slik at mengden visste at det var tillatt - faktisk ønskelig - å gå løs på dem.

Kishinev-pogromen strakte seg over flere dager. Den er ikke den voldsomste man kjenner til, med færre enn 50 dødsofre, men fikk stor betydning fordi den førte til en raskt voksende tilslutning til sionismen, som siden stiftelsen på 1880-tallet hadde argumentert for at jøder ikke har noen fremtid i diaspora. Den amerikanske avismannen William Randolph Hearst kunngjorde i mai 1903 at han sendte den irske journalisten Michael Davitt til Kishinev som «avisens utsendte etterforsker av massakrene på jøder», en av de første utenlandske journalister på åstedet. I sin etterfølgende bok, *Within [[the Pale]]: The True Story of Anti-Semitic Persecutions in Russia*, utgitt i 1903, støttet Davitt sionismen og mente at politisk uavhengighet var eneste løsning på såvel «det jødiske spørsmål» som «det irske spørsmål».

Forfatteren Sholem Aleichem - *[[Spelemann på taket]]* er basert på novellene hans - ba etter dette Leo Tolstoj om å bidra til en antologi på jiddisch til inntekt for ofrene, og Tolstoj sendte tre historier til antologien som ble utgitt i Warszawa i 1903. 6. mai skrev Tolstoj til Aleichem hvor sterkt inntrykk «den fryktelige forbrytelsen i Kishinev» hadde gjort på ham. Et kollektivt brev, underskrevet av russiske intellektuelle, ble sendt fra Moskva til ordføreren i Kishinev med kondolanser til ofrene, og uttrykte avsky for de brutale handlingene, og for dem som egget mengden - den russiske regjering. Brevet ble trykt også på jiddisch.

Etter pogromen skjøt utvandringen til Palestina fart, og i staten Israels historie benevnes det som andre aliyah.

## Referanser


## Eksterne lenker
* Nettsted til minne om Kishinev-progromen (engelsk)
Unión de Centro Democrático

**Unión de Centro Democrático**, forkortet UCD, var et spansk politisk parti som eksisterte fra 1977 til 1983. Partiet sto sentralt i demokratiseringsprosessen i Spania etter at Francisco Franco døde og landet ble konstitusjonelt monarki.

Partiet ble grunnlagt 3. mai 1977 av statsminister Adolfo Suarez. Det ble opprinnelig dannet som en koalisjon av kristeligdemokrater, sosialdemokrater, liberale og uavhengige konservative. Koalisjonen ble 4. august 1977 omformet til et politisk parti. Suarez var partiets første formann. Under hans ledelse vant UCD valget i 1977, det første frie valget i Spania på 41 år, med 34,4% av stemmene og sikret seg dermed statsministerposten i en mindretallsregjering. UCD spilte den ledende rollen i framforhandling av Spanias nye demokratiske grunnlov i 1978 og innføring av selvstyre for regionene. Partiet vant på nytt valget i 1979, denne gang med 34,8% av stemmene. Interne stridigheter mellom ulike fraksjoner i partiet var foranledningen for at Suarez trakk seg som statsminister i 1981. Leopoldo Calvo-Sotelo, også han medlem av UCD, overtok statsministerposten. Ved valget i 1981 led partiet stort nederlag for sosialistpartiet PSOE. UCD fikk bare 6,7% av stemmene. Partiet ble oppløst i 1983.

## Referanser


## Eksterne lenker
*
Kreolsk kjøkken

**Kreolsk kjøkken** er en mattradisjon fra delstaten Louisiana i USA, nærmere bestemt fra byen New Orleans og området rundt. Kjøkkenet inneholder elementer fra det franske kjøkken, fra området rundt Middelhavet, fra de franske øyene i Karibia, fra Afrika og fra det øvrige USA. Kjøkkenet har en del likhetstrekk med Cajun-kjøkkenet, men mens Cajun-kjøkkenet oppsto med småkårsfolk blant cajun-befolkningen, oppsto det kreolske kjøkkenet da man tilpasset klassisk europeisk kokekunst til den lokale råstofftilgangen i Louisiana. Mye av utviklingen av det kreolske særpreget skjedde på de store plantasjene eid av fransktalende slaveeiere, ofte kalt kreoler. 

Den spanske innflytelsen i kreol-kjøkkenet besto i innføring av chili og tomat, som ikke var spesielt utbredt i den tidlige franske perioden. New Orleans var imidlertid en del av kolonien Ny-Spania mellom 1763 og 1801, og fikk dermed en spansk-meksikansk innflytelse. Bruken av tomatsauser, sammen med pasta, økte ytterligere på da New Orleans ble en mye brukt innfallsport for italienske immigranter i perioden 1815 til 1925, og mange italienere ble kolonialhandlere, bakere, ystere og fruktbønder, og italiensk mat satte spor etter seg i New Orleans-området. Den afrikanske innflytelsen stammer fra tjenerstaben, som nesten utelukkende var afrikansk-ættet, noe som også gjaldt mange av kokkene i restauranter og kafeer. 

De første fransk-kreolske og spansk-kreolske kokebøkene stammer fra før Louisiana-kjøpet i 1803. Den første kokeboka på engelsk var *La Cuisine Creole: A Collection of Culinary Recipes, From Leading Chefs and Noted Creole Housewives, Who Have Made New Orleans Famous For Its Cuisine*, skrevet av Lafcadio Hearn og utgitt i 1885. ''Feeding America: The Historic American Cookbook Project''.

På 1980-tallet ble cajun-innflytelsen viktig, ansporet av den populære kokken Paul Prudhomme. Interessen for cajun-kjøkkenet økte i hele USA, og mange turister dro til New Orleans for å spise cajun-mat, uvitende om at den ekte cajun-maten egentlig finnes i Acadiana, de fransktalende bygdene sør og vest for New Orleans. For å møte denne tilstrømningen ble nye steder åpnet, og det oppsto et nytt kjøkken, som kokken Emeril Lagasse kaller **The NEW New Orleans Cooking**. Lagasse forklarer forskjellene mellom kreolsk mat og cajun-mat, og angir også hvor de to møtes. 

På åttitallet steg da også etterhvert interessen for kreolsk kjøkken, og moderne kokkers nytolkning av tradisjonelt kreolkjøkken kalles *nouvelle créole*. På de bedre spisestedene i New Orleans er i dag Modern Creole, som det nå kalles, en ledende kraft.

## Referanser


## Eksterne lenker
* teksten på Lafcadio Hearns ''La Cuisine Creole'' finnes på nettstedet ''Feeding America: The Historic American Cookbook Project''.
* in Old Creole Days'' på samme nettsted ''Feeding America: The Historic American Cookbook Project''. 
* The creole cuisine of Austin Leslie from the late Pampy's Creole Kitchen i New Orleans er bevart i denne eGullet pictorial fra juli 2005.
* Oppskrifter på Cajun og kreolsk
Folkerepublikken Kinas president

**Folkerepublikken Kinas statsleder** bærer tittelen *zhuxi*. Dette kinesiske ordet betyr 'formann' og ble brukt som tittel på lederne fram til en ny forfatning i 1982 slo fast at den offisielle oversettelsen var president. Presidenten blir formelt valgt av Den nasjonale folkekongressen, som i praksis stemmer over én kandidat lagt fram av partiledelsen.

## Valg og kvalifikasjoner
Ifølge forfatningen av 1982 skal Folkerepublikken Kinas president og visepresident bli valgt av Den nasjonale folkekongressen. Kandidatene til embetene som president og visepresident skal bli nominert av Den nasjonale folkekongressens presidium. I praksis er det slik at det regjerende Kinas kommunistparti reserverer stillingen som landets president til den sittende generalsekretæren.

Forslag om å fjerne presidenten og visepresidenten fra deres embeter kan bli framsatt av tre eller flere delegasjoner eller minst en tiendedel av antallet deputerte i folkekongressen. Presidiet skal deretter legge fram forslaget til folkekongressen for debatt.

Presidentens og visepresidentens embetsperiode er den samme som Den nasjonale folkekongressens mandatperiode. Fram til endringene i forfatningen 11. mars 2018 kunne presidenten og visepresidenten kun tjenestegjøre i to etterfølgende perioder. Denne tidsbegrensningen falt bort. 

Kinesiske statsborgere, som har stemme- og valgbarrett og har fylt 45 år, kan velges som president eller visepresident.

## Funksjoner
Folkerepublikken Kinas president promulgerer lover, utnevner eller fjerner blant annet statsministeren, visestatsministrene, statsrådene, ministrene, riksrevisoren og Statsrådets generalsekretær, tildeler nasjonale medaljer og ærestitler, innvilger benådning, erklærer unntaks- og krigstilstand samt utsteder mobiliseringsordre. Presidenten utnevner og tilbakekaller landets ambassadører i utlandet, ratifiserer og annullerer traktater eller viktige avtaler, som er inngått med fremmede land.

Ifølge forfatningen må alt dette bli gjort i samsvar med beslutningene til folkekongressen og dens stående komité.

## Liste over statsledere

## Fotnoter

## Referanser


## Eksterne lenker
*
Landstinget (TV-program)

***Landstinget*** var et norsk direktesendt debattprogram med Arill Riise som gikk på TV 2 i 2008. *Landstinget* overtok etter ''Holmgang'', men skilte seg vesentlig fra dette programmet ved at sendingene var store folkemøter samt at de forflyttet seg fra sted til sted over hele landet. Publikum i salen kunne komme med spørsmål og innspill overfor paneldebattantene som satt på scenen.

Aller første sending gikk fra Eidsvoll. Andre steder som ble besøkt var blant annet Kirkenes, Odda, Froland, Ballstad og Trondheim.

Programmet var en økonomisk og ressursmessig storsatsing for TV 2 som skilte seg klart fra hva som tidligere hadde blitt gjort i debattprogrammer.

Introvignetten til Landstinget 

## Nedleggelse og seertall
Programmet ble nedlagt etter to sesonger grunnet lave seertall. Siste sesong hadde et seersnitt på 264&nbsp;000 og 18,2 prosent markedsandel. Til sammenlikning hadde *Holmgang* et snitt på 348&nbsp;000 seere i 2007.

## Referanser
Orecchiette

**Orecchiette** er en pastatype fra regionen Puglia på Italias hæl, helt i sørøst. Ordet kommer av *orecchia*, øre, og «orecchiette» blir da små ører. Lokalt kan de ha andre navn som chiancharelle eller recchted. Småørene er ca. 1,5cm brede, og ser ut som en liten, blank skål med en riflete utside. Dersom ørene er flate og ikke skålformede, kalles de «strascinate». Orecchiette lages av durumhvete, vann og salt. 

Den mest kjente oppskriften er med såkalte nepeblader, eller *cime di rape*, en grønnsak som ikke brukes i Nord-Italia eller utenlands. I Lecce lages det en tyngre saus med ricotta, fersk ost, med sterk sauesmak. 

## Historie
Orecchiette stammer egentlig ikke fra Puglia, men sannsynligvis fra Provence. Her ble det allerede i middelalderen produsert en lignende pastatype med durumhvete. Denne typen pasta var tykkere, og hadde fått en trykk med tommelen i midten. Orecchiette ble brukt på sjøreiser, og kom til Puglia på tolvhundretallet da Sør-Italia var dominert av det franske Angevin-dynastiet.
Analogi (biologi)

**Analogi** er egenskaper eller organer som er like hos to ubeslektede grupper organismer. Innenfor kladistikk kalles dette fenomenet **homoplasi** (av gresk *lik form*).

## Like løsninger på like problemer
Det klassiske eksemplet er evnen til å fly hos fugler og flaggermus. Begge kan fly, men de to har utviklet denne egenskapen uavhengig av hverandre, og flygeegenskapene gjør ikke at fugler og flaggermus er nære slektninger. Motsatsen til biologiske analogier er homologi, der tilsynelatende forskjellige organer eller egenskaper er nedarvet fra en felles stamfar. Den britiske anatomen Richard Owen var den første som systematisk skilte mellom analogier og homoligier, og som gav de to fenomenene navn.

## Utvikling av analoge egenskaper

Analoge egenskaper oppstår gjerne ved evolusjonær konvergens der forskjellige arter leve på samme måte og/eller i samme miljø, og derved møter samme utfordringer. Både sild og delfiner er strømlinjeformede fordi de må svømme i vann, men sild er en beinfisk og delfiner et pattedyr. I mesozoikum svømte strømlinjeformede fiskeøgler rundt i havet og liknet svært på delfiner, nok et eksempel på samme løsning på samme problem. Et tilsvarende fenomen er seler og øreseler (sjøløve), som man har vært usikre på om virkelig er i slekt eller om representerer to separate tilfeller av rovdyr som har vendt tilbake til et liv i havet.

## Analogier i systematikken
Analogier er et problem når slektskap skal rekonstrueres. Analoge egenskaper kan tolkes som homologe, og derved lure forskere til å tro at organismer som ikke er beslektet faktisk er det. For eksempel trodde man at flaggermus var fugler helt til Carl von Linné fastslo at de er pattedyr. Andre tilfeller kan være langt mindre opplagte, særlig innen paleontologien, der man ofte må finne slektskap utfra fragmentariske fossilfunn. Å skille analoger fra homologier er en av de viktigste oppgavene innen fylogenetikk.

## Referanser
Den tredje mann

***Den tredje mann*** (*originaltitel: The Third Man*) er en britisk film noir fra 1949. Regien var ved Carol Reed, etter Graham Greenes manuskript som var bearbeidet for film av Alexander Korda. Hoverollen som Harry Lime ble spilt av Orson Welles. Filmen huskes blant annet for tittelmelodien «The Third Man Theme»*,* som ble spilt på siter. En dyster tematikk, mørke scener og skråvinklede bildeutsnitt er særegne for filmen. I 1999 kåret British Film Institute *Den tredje mann* til den beste britiske filmen noensinne. I 2017 rangerte 150 filmfolk og kritikere filmen som den nest beste britiske filmen noen gang. Kåringen ble gjort i reisemagasinet *Time Out*.

Det amerikanske filminstituttet har kåret Welles' rollefigur til filmhistoriens 37. beste skurkeskikkelse.

## Handling
Handlingen er lagt til etterkrigstidens Wien i 1948, da byen fremdeles var oppdelt i fire okkupasjonssoner. Seierherrene fra andre verdenskrig, USA, Storbritannia, Frankrike og Sovjetunionen, råder over hver sin sektor av Wien. Store deler av sentrum er utbombet, og svartebørshandelen florerer.

Holly Martins, en fattig underholdningsforfatter, har bestemt seg for å finne opplysninger om sin venn, Harry Lime, som skal ha omkommet i en bilulykke. Men idet han innleder sin etterforskning, blir Martins oppsøkt av en britisk offiser og en mystisk baron, som begge oppfordrer ham til å reise hjem igjen. 

På ulykkesstedet treffer Holly Martins en portvakt som kan fortelle at to menn fraktet den forulykkede bort til et ukjent sted. Vakten forteller også at det skal ha vært en tredje mann innblandet. Portvakten blir drept, og Martins jakt på sannheten fører ham både ned i byens underjordiske kloakksystem og opp i det berømte pariserhjulet Riesenrad for å lete etter den tråden som kan gi ham svaret på den tredje mann – Harry Lime.

## Rolleliste (utvalg)
* Joseph Cotten – Holly Martins
* Alida Valli – Anna Schmidt
* Orson Welles – Harry Lime
* Trevor Howard – major Calloway
* Bernard Lee – sersjant Paine
* Ernst Deutsch – baron Kurtz
* Wilfrid Hyde-White Crabbin
* Erich Ponto – Dr. Winkel
* Ernst Deutsch – 'Baron' Kurtz
* Siegfried Breuer – Popescu
* Paul Hörbiger – Karl, Harrys portier
* Hedwig Bleibtreu – Annas husvertinne

## Referanser


## Se også
* Tidenes 100 beste kriminalromaner

## Eksterne lenker
* 
*  Den tredje mann
Siter

En **siter** (bokmål og riksmål) eller **citer** (riksmål) er et klimpreinstrument som er bygd opp av en resonanskasse uten hals og med flere strenger. Noen av strengene gir melodien, mens andre akkompagnerer den.

Ordet «siter» stammer fra det greske instrumentet *[[kithara]]*, som ble brukt av klassiske greske diktere og senere i Romerriket. Gitaren og det ubeslektede, luttlignende instrumentet cister har også navnet fra gresk *kithara*. Navnet er muligens av en annen opprinnelse enn det indiske instrumentet sitar med trykk på siste staving. Navnet sitar kommer fra persisk *sehtar*, der *seh* betyr tallet «tre» og *tar* betyr «streng», altså 3-streng.

I Norge finnes instrumentet både i form av den sentraleuropeiske zitheren – oftest kalt «siter» eller «harpeleik» – og det norske dulcimerinstrumentet langeleik.

Instrumentet var opprinnelig et folkemusikkinstrument i alpeområdet, men fikk på 1800-tallet innpass i europeiske borgerhjem.

Med tiden fikk instrumentet flere og flere strenger. Lothar Kretschmar som gjestet København med sitt siter-spill på den tiden Johan Nordahl Brun studerte der, spilte på et instrument med 17 strenger, mens Fred Ove Rekstens siter har hele 42 strenger.

Nordahl Bruns sang *[[«Udsigter fra Ulrikken»|Nystemten]]* fra 1790 innledes med linjen: «Jeg tog min nystemte Cithar i Hænde».

I Rynkeby kirke i Kerteminde på Fyn ses et kalkmaleri fra 1690-årene med en engel som spiller siter. Det er den eldste kjente avbildning av en siter i Skandinavia, men instrumentet må ha vært kjent og brukt alt da.

## Lytteprøve

## Referanser


## Eksterne lenker
*
Totalbefraktning

**Totalbefraktning** (engelsk: *bareboat charter*) er et certeparti for sjøfartøy, hvor utleier ikke står for mannskap eller annen bistand i kontrakten. Leietaker (som regel befrakter) av skipet er ansvarlig for bunkersolje og andre driftskostnader, og leier i praksis bare et tomt skip.
Xishanfjellene

**Xishanfjellene** (kinesisk: 西山, pinyin: *Xīshān*), også kjent som *Vestfjellene*, er en fjellkjede vest for Beijing i østlige Kina. Den er kjent som en del av oldtidens område referert til som «De ni drager». På toppen av fjellet er det et gudshus som viser seg i omriss i høyden.

I utløperen *De velduftende åser* ligger den populære Xiangshanparken.
Europavei 751

**Europavei 751** går mellom Rijeka i Kroatia og Koper i Slovenia. Veien følger kysten av halvøya Istria. Bare den felles strekningen med E61 er motorvei, mens strekningen mellom Pula og Materada er motortrafikkvei. De øvrige delstrekningene er godt utbygde hovedveier som for det meste går utenom tettstedene.

Opprinnelig endet E751 i Koper, men etter at det ble bygget en motortrafikkvei til grensen mot Italia har europaveien blitt skiltet dit. En motortrafikkvei mellom Materada og Koper er under anlegg.

## Knutepunkter

}

|}

## Referanser
Holmen (selskap)

**Holmen** er et svensk skogsindustrikonsern som er aktivt innen papirmasse- og papirindustrien (*pulp and paper*). Blant Holmens viktigste produkter er avispapir, magasinpapir og reklametrykk. Årlig produserer konsernet ca. 2,8 millioner tonn papir og kartong.

Holmen har ca. 3 000 ansatte og hadde i 2017 en omsetning på 16 milliarder SEK.

Selskapet ble etablert i 1874 under navnet *Mo och Domsjö AB* av industrifamilien Kempe. Grunnlaget for bedriften ble lagt av den pommerskfødte forretningsmannen Carl Kempe (1799–1872), som etablerte et sagbruk i Sverige. Hans sønner grunnla *Mo och Domsjö*. Firmaet var kjent under forkortelsen *MoDo* (som gjennom sponsing bl.a. har gitt navn til MODO Hockey). I 1988 ble den tradisjonsrike industribedriften Holmens Bruk AB, som ble etablert som våpenfabrikk i 1609, kjøpt opp av Mo och Domsjö. I 2000 ble konsernets navn endret fra Mo och Domsjö til Holmen.

Holmen har en rekke datterselskaper og flere fabrikker i Sverige og England.

Selskapet er børsnotert i Stockholm.

## Eksterne lenker
*